**TOREK, 7. 4. 2020**

**SLOVENŠČINA ---- ZO/51 Glas in črka U**

Se še spomniš, ko je šel včeraj medved z vlakom po malico. No danes pa ti vozi vlak in glasno čuhaj (ČU ČU ČU ČUUUU...). Ustavi se v vsakem prostoru v hiši. Ko prideš nazaj do zvezka glasno zavriskaj kot Kekec (JU JU JUHUHUUUU!). Sedaj pa ugani, kateri glas te danes čaka v nalogah.  
V BČ nariši mavrično črko U ( si opazil, da je kot narobe tunel ) in nanizaj okrog pet sličic/besed. Potem bo malica.

**SPOZNAVANJE OKOLJA --- DOBER TEK**

DANES JE TVOJA NALOGA, DA SI ČIMBOLJ SAMOSTOJNO PRIPRAVIŠ OBLOŽEN KRUHEK ZA MALICO.

PRIPOROČAM TI NASLEDNJI POSTOPEK;

* PRED DELOM SI TEMELJITO UMIJ ROKE.
* PROSI ODRASLO OSEBO, DA TI POMAGA PRIPRAVITI PRIPOMOČKE. ( REZALNO DESKO, NOŽ )
* V PRIMERU, DA MORAŠ ODREZATI KRUH, POPROSI ODRASLO OSEBO, NAJ TI POMAGA, DA NE BO NESREČE.
* POGLEJ V HLADILNIK, KAJ IMATE NA RAZPOLAGO.
* POTREBUJEŠ NAMAZ ZA KRUHEK, IZBERI MED MAJONEZO, TOPLJENIM SIRČKOM, MASLOM.
* NA TANKO NAMAŽI IZBRANO SESTAVINO NA KOS KRUHA.
* IZBERI SALAMO, SIR, PAŠTETO, RIBJI NAMAZ,…
* POGLEJ, ČE IMATE KAJ PARADIŽNIKA ALI KISLIH KUMARIC, MOGOČE KORENČKA.
* NAREŽI ZELENJAVO IN OKRASI OBLOŽENI KRUHEK.
* LAHKO PA PREDHODNO SKUHATE TUDI JAJCE DO TRDO KUHANEGA IN UPORABIŠ ŠE TEGA.
* PO KONČANEM DELU POSPRAVI PRIPOMOČKE ZA DELO, SESTAVINE IN ZAPRI HLADILNIK.
* POJEJ SVOJ OBLOŽENI KRUHEK, JAZ PA TI ŽELIM DOBER TEK.
* V VELIKI ZVEZEK BREZ ČRT, NAPIŠI NASLOV DOBER TEK IN NARIŠI, KATERE SESTAVINE SI UPORABIL/A ZA PRIPRAVO TVOJEGA OBLOŽENEGA KRUHKA.

**MATEMATIKA ---- ŠTEVILA 16, 17, 18 DU/36**

V kvadratno mrežo vadi števila 16, 17 in 18. Pri nalogi 4 uporabi za risanje poti barvice. Poti ustno opiši ( npr: Ko grem k prijatelju grem mimo hiše številka...., do hiše številka...).